Lav et referat af nedenstående tekst:

Tekst:
I juni sidste år ændrede Rigshospitalet, efter kritik, sin standardbehandling, så danske patienter med lungehindekræft, i stedet for at deltage i et forsøg med kemoterapistoffet vinorelbine og carboplatin, skulle behandles med det godkendte middel Alimta. Men patienter tilbydes fortsat forsøgsbehandlingen med vinorelbine, det skriver P4 Nordjylland. - Jeg blev tilbudt behandling med vinorelbine og carboplatin, og overlægen afviste, at jeg kunne blive behandlet med Alimta, siger Jørgen Brix Klemmensen fra Gistrup nær Aalborg. Han blev behandlet på Aalborg Sygehus to måneder efter, at Rigshospitalet ændrede standardbehandling. Det er Rigshospitalet, der udstikker retningslinjerne for behandlingen på de danske sygehuse og altså også på Aalborg Sygehus. Behandlingen med vinorelbine har ikke haft den effekt på Jørgens kræft, som man håbede på. - Jeg har det træls med, at jeg ikke råbte noget mere op for at få Alimta-behandlingen, siger han. Jørgen Brix Klemensen skal nu i gang med strålebehandling og derefter have en ny kemoterapikur.

Referat:
Nordjyske patienter behandles fortsat med kemoterapistof, der er kritiseret af Rigshospitalet.